Die wêreld in foto’s – 1 Oktober 2018 | Maroela Media
ŉ Nasionale vlaghysseremonie word Maandag op Tian’anmenplein in Beijing gehou om die 69ste herdenking van die stigting van die Volksrepubliek van China te vier. (Foto: Li Gang, Xinhua)
“Trabuqueros” in tradisionele klere hou Maandag hul haelgewere vas tydens ŉ saamtrek in Sant Julia de Ramis in Spanje. Dit is presies een jaar sedert polisielede in dié dorp geweld gebruik het om toegang tot ŉ stemlokaal in ŉ skool te verkry. Honderde mense is die oggend van 1 Oktober 2017 beseer toe ŉ verbode referendum wat deur die polisie onderdruk is nié tot ŉ onafhanklike staat gelei het nie. (Foto: Manu Fernandez, AP)
ŉ Lid van die Italiaanse weermag Maandag op die toneel waar ŉ aanval op ŉ militêre konvooi van die Europese Unie in Mogadishu, Somalië, van stapel gestuur is. Volgens ŉ Somaliese polisiebeampte het ŉ selfmoord-motorbomaanvaller ŉ militêre konvooi van die Europese Unie geteiken. (Foto: Farah Abdi Warsameh, AP)
ŉ Man luister na ŉ toespraak gedurende ŉ betoging deur pensioenarisse in Pamplona, Noord-Spanje. Tienduisende bejaarde Spanjaarde het van oor dié land gereis om ŉ toename in openbare pensioenuitbetalings te eis. (Foto: Alvaro Barrientos, AP)
ŉ Visserman gooi Maandagoggend sy lyn uit in die getykom naby die Martin Luther King-gedenkteken in Washington. (J. David Ake, AP)
Nog ŉ eerste vir koninklike troues